Wↄagye Thomas Tuchel a ↄyɛ German agokansie mu tenetenefoↄ no dibea afiri ne nsam apam no afiri Chelsea bↄↄlobↄ kuo no mu yayaaya. Wei sii wↄ Chelsea nkuguo a  ɛtↄ so mmiɛnsa a wↄdii no  pↄtↄↄ wↄ Dinamo Zagreb  Kuo E mu wↄ wↄn Agokansie kɛseɛ no ahyɛaseɛ no mu Wukuada anↄpa no.
Na Tuchel nsusuiɛ nyinaa afiri ne tirim berɛ a ↄhunuu sɛ ne kuo no resi akan wↄ Croatia Benada anadwo no, na ɛhↄ na ↄgye too mu sɛ biribiara afiri kuo no mu, na ↄde soboↄ no nyinaa bↄↄ ne ho. Nhwehwɛmu kyerɛ sɛ, akansie no akyi no, Tuchel kↄↄ agoprama a Chelsea foↄ siesie wↄn ho wↄ so wↄ Cobham no so sɛ ↄrekↄbↄ wↄn aba so na ↄne wↄn adi akansie no ho nkↄmmↄ.
Nanso obiara ankyea no amma no akwaaba mpo. Ɛhↄ ara na wↄhyɛɛ no sɛ ↄne Chelsea mpanimfoↄ no nkↄdi nkↄmmↄ wↄ foon so. Saa nkↄmmↄdie no mu ara na Tuchel srɛɛ sɛ mma wↄnnyi no adi, na wↄmma no akwanya bio. Nanso ɛrekame ayɛ sɛ n’akyɛwpa no antↄ Kuo no wura Todd Boehly aso mu koraa. Ↄgyee ne dibea ne n’asɛdeɛ firii ne nsam amonom hↄ ara. Na Tuchel a na ↄwↄ “ahodwiri kɛseɛ” mu saa berɛ no de awerɛhoↄ sesaa ne nneɛma ne ekuo no dii nkra, na ↄfirii hↄ.
Sɛ wotie Chelsea foↄ mpanimfoↄ no nkasaeɛ mu yie a, wↄkyerɛ sɛ wↄwↄ nnipa binom a wↄn ani da wↄn so sɛ wↄbɛma wↄn mu bi asi Tuchel anan. Wↄtoaa so kaa sɛ, seesei yi a wↄnkaa saa asɛm no ho hwee no deɛ, nnipa a wↄne wↄn a wↄtenetene agokansie no di dwuma no na ɛbɛhwɛ kuo no so sɛ atenetenefoↄ.
Sɛ yɛhwɛ berɛ a Tuchel baa kuo yi mu wↄ Ↄpɛpↄn, 26, 2021 mu no a ↄne kuo yi akↄ akansie bebree. Watenetene kuo yi ama wↄanya nkunimdie abotire bebree. Sɛ yɛhwɛ mu yie a, yɛbɛhunu sɛ wayɛ adeɛ pii. Ↄbaa kuo no mu nkyɛreeɛ deɛ, nanso wadi kuo yi mu akotene pa ara, enti anka ɛwↄ sɛ wↄgye ne kyɛwpa no to mu na wↄma no akwanya foforↄ. Sɛ ↄne Kuo no mu mpanimfoↄ ne bↄↄlobↄfoↄ no ka bↄ mu yɛ adwuma a, megye di sɛ kuo no bɛtumi agyina ne nan so brane bio.
